කැතීටර්කරණ දරහැවකට කර ගහන්න යයි
2007 වර්ෂයේ නිෂ්පාදිත තාක්ෂණික ලක්ෂණවලින් සමන්විත හෘද කැතීටර්කරණ යන්ත්රයක් රුපියල් මිලියන තුන්සිය පනහකට අධික මුදලකට ජර්මනියෙන් මිලදී ගැනීම සඳහා සෞඛ්ය අමාත්යාංශය ප්රසම්පාදන කමිටු අනුමැතිය ද ලබාගෙන ඇති බවට තොරතුරු අනාවරණය වී ඇතැයි වෛද්ය හා සිවිල් අයිතිවාසිකම් පිළිබඳ වෛද්යවරුන්ගේ වෘත්තීය සමිති සන්ධානය පවසයි බදුල්ල මහ රෝහල සඳහා ජර්මනියේ නිෂ්පාදිත මෙම පැරණි යන්ත්රය ලබාගැනීමට උත්සාහ කළත් 2017 වර්ෂයේ නිෂ්පාදිත තාක්ෂණික ලක්ෂණවලින් සමන්විත හෘද කැතීටර්කරණ යන්ත්ර මීට අඩු මිලට ලබාදීමට සමාගම් කීපයක් ඉදිරිපත්ව ඇතත් එය නොතකා 2007 නිෂ්පාදිත යන්ත්රයක් මිලදී ගැනීමට යොමුවීම ප්රශ්න සහගත බවද එම සන්ධානය සඳහන් කරයි බදුල්ල කරාපිටිය සහ රත්නපුර රෝහල් සඳහා මේ අන්දමට හෘද කැතීටර්කරණ යන්ත්ර මිලදී ගැනීමට කැබිනට් අනුමැතිය හා මුදල් වෙන්වී ඇති බවට තමන්ට තොරතුරු අනාවරණය වී ඇති බවද සඳහන් කරන එම සන්ධානය වසර ගණනාවක් පැරණි මෙම යන්ත්ර රෝහල් පද්ධතියට එක්කිරීමෙන් ඒවා නඩත්තුව පවත්වාගෙන යෑම සහ අමතර කොටස් සම්බන්ධව බරපතළ ප්රශ්න ඇතිවිය හැකි බවද කියයි මෙය බරපතළ මූල්ය අපරාධයක් බවත් මේ සම්බන්ධයෙන් අපරාධ පරීක්ෂණ දෙපාර්තමේන්තුවට සහ අල්ලස් කොමිසම වෙත පැමිණිලි ගොනු කිරීමට බලාපොරොත්තුවන බවත් එම සන්ධානයේ සභාපති විශේෂඥ වෛද්ය ජිජී චමල් සංජීව මහතා දිවයින ඉරිදා සංග්රහයට ප්රකාශ කළේය සුජීව තත්සර